ჟან ბატისტ ჟოზეფ ფურიე

ჟან ბატისტ ჟოზეფ ფურიე ( დ. 21 მელახი 1768 — ღ. 16 მესი 1830) — ფრანგი მათემატიკოსი. პარიზიშ მენცარობეფიშ აკადემიაშ მაკათური (1817). ოსერს გათუ ორდუმე სკოლა, კინე თექ ხანდენდჷ მარწაფალო. 1736-1798 წანეფს, პოლიტექნიკურ სკოლას ოგურუანდჷ. ფურიეშ მაართა ნახანდეფი აჯღუნუაფუ ალგებრას. უკვე 1796 წანას კითხირებულჷ ლექციეფს გინოჩჷ თეორემა ალგებრული განტოლებაშ თი თახმი ჯინჯეფიშ გეშა, ნამუთ მოჩამილ ხურგეფს შქას რე (გჷმაბჟინუ 1820 წანას). ფურიე თარო ხანდენდჷ მათემატიკური ფიზიკაშ ოკითხეფშე. 1822 წანას გჷმაბჟინუ ჩინებული ნახანდი „სიტიბაშ ანალიზური თეორია“, ნამუქჷთ დიდი როლი ილაჸაფუ მათემატიკაშ ისტორიას. თე ნახანდის ფურიექ გჷმაბჟინუ სიტიბაგჷმატარობაშ დიფერენციალური გონტოლება დო გავითარჷ თიშ ენწყჷმაშ მეთოდეფი, ნამიშ ნერჩი რე ფუნქციაშ წჷმორინაფა ტრიგონომეტრიული წკარით. „სიტიბაშ ანალიზური თეორია“ დაჭყაფუ ჭურჭული რდჷ ტრიგონომეტრიულ წკარეფიშ თეორიაშ დო მათემატიკური ანალიზიშ კანკალე შანულამი პრობლემაშო. ფურიეშ ჯოხო უღუ მათემატიკაშ მიარე თეორემას და ჩინებას.

 თხობელუეფი 
 CEuvres..., publiées par les soins de m. G. Darboux, t. 1—2, P., 1888—90; 
 Analyse des équations déterminées, pt 1, P., 1831.

 რესურსეფი ინტერნეტის 
 ჟან ბატისტ ჟოზეფ ფურიე – დიდი საბჭოთა ენციკლოპედია  
 ჟან ბატისტ ჟოზეფ ფურიე – ენციკლოპედია ბრიტანიკა 

 ლიტერატურა 

კატეგორია:ფრანგი მათემატიკოსეფი
კატეგორია:ნაღურა 1830